కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Zero trailer: షారుఖ్ ‘జీరో’ ట్రైలర్.. అందుకే పొట్టిగా పుట్టాడట!
షారుఖ్ ఖాన్ మరుగుజ్జు పాత్రలో నటిస్తున్న ‘జీరో’ ట్రైలర్ శుక్రవారం విడుదలైంది. నవ్వులు పూయిస్తూ.. భావోద్వేగాలతో నింపేసే ఈ ట్రైలర్‌పై మీరూ ఓ లుక్కేయండి.
Samayam Telugu | Updated:
Nov 2, 2018, 06:33PM IST
Zero trailer: షారుఖ్ ‘జీరో’ ట్రైలర్.. అందుకే పొట్టిగా పుట్టాడట!
బాలీవుడ్ బాద్‌షా షారుఖ్ ఖాన్ పుట్టిన రోజు పురస్కరించుకుని ఆయన నటించిన ‘జీరో’ సినిమా ట్రైలర్‌ను చిత్రయూనిట్ విడుదల చేసింది. ఈ చిత్రంలో షారుఖ్ మరుగుజ్జు పాత్రలో జీవించేశారు. అనుష్క శర్మ వికలాంగురాలిగా, మద్యానికి బానిసైన సెలబ్రిటీ పాత్రలో కత్రినా కైఫ్ నటించారు. ఈ చిత్రానికి ఆనంద్ ఎల్.రాయ్ దర్శకత్వం వహించారు.
ఇక ట్రైలర్ విషయానికి వస్తే.. బవ్వే సింగ్ పాత్రలో షారుక్‌ నవ్వులు పూయించాడు. ట్రైలర్ చివర్లో భావోద్వేగ సన్నివేశాలతో కంటితడి పెట్టించాడు. షారుఖ్ పొట్టిగా ఉండటం వల్ల అతడిని ఎవరూ పెళ్లి చేసుకోరు. దీంతో అతను మ్యారేజ్ బ్యూరోకి పిల్లను వెతికే పని అప్పగిస్తాడు. ఈ సందర్భంగా అతను అనుష్క శర్మ ఫొటో చూసి మనసు పారేసుకుంటాడు. ఆ ఫోటో చూసిన మ్యారేజ్ బ్రోకర్ ఆమె నీకు తగినది కాదు అంటాడు. ఆ మాటలు పట్టించుకోకుండా షారుఖ్ ఆమెను కలవడానికి వెళ్తాడు. ఓ స్కూల్లో జరుగుతున్న కార్యక్రమంలో అతిథిగా ఉన్న ఆమెను వీల్ ఛైర్‌లో చూసి షారుఖ్ షాకవ్వతాడు. ‘‘అరే, నాకు ఫొటోలో చక్రాల కుర్చీ కనిపించలేదే’’ అనుకోవడం నవ్వు తెప్పిస్తుంది.
అతడు ఎంతో అభిమానించే సెలబ్రిటీగా కత్రినా కైఫ్ కనిపిస్తుంది. మద్యానికి బానిసైన ఆమెను షారుఖ్ ఎలా మార్చాడు? వీరిద్దరిలో ఎవరు అతని పెళ్లి చేసుకుంటారు? అనేది మిగతా కథాంశం. అయితే, ఈ ట్రైలర్లో మరో సన్నివేశం మిమ్మల్ని తప్పకుండా కడుపుబ్బా నవ్విస్తుంది. తండ్రితో పెళ్లి కోసం గొడవ పడుతున్న సన్నివేశంలో.. ‘‘నీ చెడు అలవాట్ల వల్లే నేను పొట్టిగా పుట్టాను’’ అని షారుఖ్ అంటాడు. ‘‘నా అలవాట్ల వల్ల నువ్వెందుకు పొట్టిగా పుడతావ్??’’ అని అడిగితే.. ‘‘నువ్వు గుట్కా ఎక్కువగా తింటావు. దాని వల్ల నీకు స్పెరమ్ (వీర్యం) తగ్గిపోయి.. నేను ఇలా పుట్టా’’ అంటాడు. రెడ్ చిల్లీస్ ఎంటర్‌టైన్‌మెంట్స్ బ్యానర్‌పై గౌరీ ఖాన్ నిర్మించారు. డిసెంబరు 21న ఈ సినిమా ప్రేక్షకుల ముందుకు రానుంది.
‘జీరో’ ట్రైలర్:
షారుఖ్ ‘జీరో’ ట్రైలర్... అందుకే పొట్టిగా అయిపోయాడట!
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.